SL
C 252/52
Uradni list Evropske unije
17.7.2023
Sklep predsednika Splošnega sodišča z dne 9. junija 2023 – (FFPE section Conseil)/Svet (Zadeva T-179/23 R) (Začasna odredba – Pravo institucij – Sindikati ali združenja uslužbencev (SZU) – Sporazum, sklenjen med Svetom in SZU Generalnega sekretariata Sveta – Postopek za preverjanje meril za priznavanje in za reprezentativnost SZU – Mirovanje pravic, ki izhajajo iz sporazuma SZU, ki ne dosega praga reprezentativnosti – Predlog za odlog izvršitve – Neobstoj nujnosti) (2023/C 252/63) Jezik postopka: francoščina Stranki Tožeča stranka: Fédération de la fonction publique européenne section Conseil (FFPE section Conseil) (Bruselj, Belgija) (zastopnika: A. Champetier in S. Rodrigues, odvetnika) Tožena stranka: Svet Evropske unije (zastopnika: M. Bauer in I. Demoulin, agenta)
Predmet Tožeča stranka s predlogom na podlagi členov 278 in 279 PDEU predlaga odlog izvršitve obvestila Sveta Evropske unije z dne 3. aprila 2023 (ORG.1.F/7053/23) o rezultatu drugega postopka preverjanja FFPE.
Izrek 1.
Predlog za izdajo začasne odredbe se zavrne. 2.
Odločitev o stroških se pridrži.
Tožba, vložena 6. aprila 2023 – Dansk Avis Omdeling Distribution/Komisija (Zadeva T-195/23) (2023/C 252/64) Jezik postopka: angleščina Stranki Tožeča stranka: Dansk Avis Omdeling Distribution A/S (Vejle, Danska) (zastopnica: L. Sandberg-Mørch, odvetnica) Tožena stranka: Evropska komisija
Predlogi Tožeča stranka Splošnemu sodišču predlaga, naj: — tožbo razglasi za dopustno in utemeljeno; — razglasi za ničen sklep Komisije C(2022) 5706 final z dne 10. avgusta 2022 v zvezi z državno pomočjo SA.
57991 – 2021/C (ex 2021/NN), ki jo je Danska dodelila družbi Post Danmark A/S v obliki nadomestila za zagotavljanje univerzalne poštne storitve v letu 2020; — Komisiji naloži plačilo svojih stroškov in stroškov tožeče stranke.